open-index/open-wikipedia-markdown huggingface dataset:
ג'יבריל סידיבה (כדורגלן צרפתי)

**ג'יבריל סידיבה** (בצרפתית: **Djibril Sidibé**; נולד ב-29 ביולי 1992 בטרואה שבצרפת) הוא כדורגלן צרפתי ממוצא סנגלי המשחק בעמדת המגן בטולוז.

## קריירת מועדונים
### טרואה
סידיבה נולד בטרואה שבצרפת וגדל במחלקת הנוער של טרואה המקומית. ב-19 במרץ 2010 ערך סידיבה את הופעת הבכורה שלו במועדון, כשנכנס כמחליף בדקה ה-71 במחזור ה-29 בליגת הצרפתית השלישית לעונת . זו הייתה הופעתו היחידה בעונה זו, בה עלתה טרואה לליגה הצרפתית השנייה. בעונת  ערך סידיבה 6 הופעות ליגה נוספות. ב-17 בפברואר 2012 הבקיע סידיבה את שער הבכורה שלו במועדון, שער מכריע בתוספת הזמן של המחצית השנייה בניצחון 1–2 על סדאן במסגרת המחזור ה-24 בליגה לעונת . סידיבה ערך 34 הופעות ליגה והבקיע שער אחד בעונה זו, בה עלתה טרואה לליגת העל הצרפתית.

### ליל
בחודש יולי 2012 חתם סידיבה בליל מליגת העל הצרפתית כגיבוי למתייה דבושי. ב-25 באוגוסט ערך סידיבה את הופעתה הבכורה שלו במועדון, כששיחק 90 דקות והבקיע שער בתיקו 2-2 נגד ניס במסגרת המחזור השלישי בליגה. ב-19 בספטמבר ערך סידיבה את הופעת הבכורה שלו בליגת האלופות, כשהחליף את מתייה דבושי בדקה ה-85 בהפסד 1–3 לבאטה בוריסוב במסגרת המחזור הראשון בשלב הבתים לעונת 2012/2013. ב-20 בנובמבר הבקיע סידיבה את שער הבכורה שלו בליגת האלופות, שער בדקה ה-14 בניצחון 0–2 על באטה בוריסוב במסגרת המחזור השלישי של שלב הבתים. בסך הכל ערך סידיבה 14 הופעות ליגה והבקיע שער אחד בעונת , ו-3 הופעות בליגת האלופות.

בשתי העונות הבאות ערך סידיבה 45 הופעות ליגה והבקיע שני שערים. בעונת  החמיץ סידיבה משחק ליגה אחד וערך 37 הופעות ליגה, בהן הבקיע ארבעה שערים. הוא גם לקח חלק בהגעתה של ליל לגמר גביע הליגה הצרפתית נגד פריז סן-ז'רמן, בו הפסידה ליל בתוצאה 1–2, כשסידיבה מבקיע את השער לזכותה.

### מונקו
ב-8 ביולי 2016 חתם סידיבה במונקו מליגת העל הצרפתית על חוזה ל-5 שנים. ב-27 ביולי ערך סידיבה את הופעת הבכורה שלו במועדון, כששיחק 90 דקות בהפסד 1–2 לגלאטסראיי במסגרת המשחק הראשון בסיבוב ההעפלה השלישי לליגת האלופות לעונת 2016/2017. ב-12 באוגוסט ערך סידיבה את הופעת הבכורה שלו בליגה במדי המועדון, כששיחק 90 דקות בתיקו 2-2 נגד גנגאן במסגרת המחזור הראשון בליגה. ב-10 בספטמבר הבקיע סידיבה את שער הבכורה שלו במועדון, שער בדקה השנייה בניצחון 1–4 על קבוצתו הקודמת, ליל, במסגרת המחזור הרביעי בליגה.

### אברטון
ב-7 באוגוסט 2019 הושאל לאברטון לעונה אחת, עם אופציה לרכישה בסוף העונה.

### א.א.ק. אתונה
ב-9 בספטמבר 2022 חתם סידיבה לשנתיים בא.א.ק. אתונה.

### טולוז
ב-2 באוגוסט 2024 חזר לצרפת וחתם בטולוז.

### קריירת נבחרת
ב-1 בספטמבר 2016 ערך סידיבה את הופעת הבכורה שלו בנבחרת צרפת, כששיחק 90 דקות בניצחון 1–3 על נבחרת איטליה במשחק ידידות.

## קישורים חיצוניים

## הערות שוליים

קטגוריה:מגני כדורגל צרפתים
קטגוריה:כדורגלנים צרפתים
קטגוריה:כדורגלני טרואה
קטגוריה:כדורגלני ליל
קטגוריה:כדורגלני מונקו
קטגוריה:כדורגלני אברטון
קטגוריה:כדורגלני א.א.ק. אתונה
קטגוריה:כדורגלני טולוז
קטגוריה:כדורגלני נבחרת צרפת
קטגוריה:צרפתים ממוצא מאלי
קטגוריה:צרפתים ממוצא סנגלי
קטגוריה:כדורגלני מונדיאל 2018
קטגוריה:ספורטאים צרפתים באנגליה
קטגוריה:ספורטאים צרפתים ביוון
קטגוריה:צרפתים שנולדו ב-1992
משה פלד (ספורטאי)

**משה פלד** (1923 – 4 בדצמבר 1976) היה ספורטאי ספורט נכים ישראלי, ומהנציגים הראשונים של ישראל במשחקים הפאראלימפיים.

## ביוגרפיה
פלד נולד בפולין ועלה לארץ ישראל ב-1942. השתתף במלחמת העצמאות ונפצע בקרבות באזור הקסטל.

לאחר שיקומו החל לעסוק בספורט נכים והשתתף בתחרויות משחקי סטוק מנדוויל. ב-1954 התחרה בשני משחים וזכה במדליית ארד במשחה 30 יארד בסגנון חזה. ב-1955 התחרה בשחייה והיה חבר נבחרת הכדורסל שזכתה במדליית ארד. ב-1957 התחרה במספר משחים, בכדורסל ובטניס שולחן.

ב היה חבר בנבחרת כדורסל כיסאות גלגלים ושותף לזכייה במדליית ארד.

ב התחרה בשש תחרויות אתלטיקה: בקרב חמש (מקום 12), בזריקת דיסקוס (מקום 21), בהדיפת כדור ברזל (מקום 40), בהטלות כידון (מקומות 39 ו-74) ובזריקת אלה (מקום 42). בתחרויות חץ וקשת סיים במקום ה-24.

ב התחרה בקרב חמש (מקום 14) ובחץ וקשת (מקום 40).

בשנת 1970 היה ממייסדי האגודה הישראלית לקליעה בחץ וקשת.

פלד נפטר ב-1976 והוכר כחלל צה"ל בהיותו נכה צה"ל שנפטר לאחר השירות.

## קישורים חיצוניים

* 
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:ספורטאים רב תחומיים
קטגוריה:זוכי מדליית ארד פאראלימפית מישראל
קטגוריה:שחיינים נכים ישראלים
קטגוריה:אתלטים נכים ישראלים
קטגוריה:אתלטים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:קשתים פאראלימפיים ישראלים
קטגוריה:ספורטאים ישראלים במשחקים הפאראלימפיים רומא (1960)
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים רומא (1960)
קטגוריה:אתלטים במשחקים הפאראלימפיים תל אביב (1968)
קטגוריה:קשתים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים היידלברג (1972)
קטגוריה:קשתים במשחקים הפאראלימפיים היידלברג (1972)
קטגוריה:ספורטאים נכי צה"ל
קטגוריה:ישראלים ילידי פולין
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בבית הקברות מורשה
קטגוריה:ישראלים שנולדו ב-1923
קטגוריה:ישראלים שנפטרו ב-1976
מוסא דמבלה (כדורגלן צרפתי)

**מוסא דמבלה** (בצרפתית: **Moussa Dembélé**; נולד ב-12 ביולי 1996 בפונטואז שבצרפת) הוא כדורגלן צרפתי ממוצא מאלי המשחק בעמדת החלוץ באל-אטיפאק.

## קריירת מועדונים
### פולהאם
דמבלה החל לשחק במחלקת הנוער של US סרז'י קלו, ובשנת 2004 עבר למחלקת הנוער של פריז סן-ז'רמן. בשנת 2012 עבר למחלקת הנוער של פולהאם מהפרמייר ליג. ב-30 בנובמבר 2013 ערך דמבלה את הופעת הבכורה שלו במועדון, כשהחליף את קיירן ריצ'רדסון בדקה ה-83 בהפסד 0–3 לוסטהאם יונייטד במסגרת המחזור ה-13 בליגה. דמבלה ערך הופעת ליגה אחת נוספת בעונה זו, שהסתיימה בירידתה של פולהאם לפוטבול ליג צ'מפיונשיפ.

ב-28 באוקטובר 2014 הבקיע דמבלה את שערי הבכורה שלו במועדון, צמד שערים בהפסד 2–5 לדרבי קאונטי בגביע הפוטבול ליג. בליגה ערך דמבלה 11 הופעות. ב-13 בספטמבר 2015 הבקיע דמבלה את שער הבכורה שלו בליגה, שער בדקה ה-30 בניצחון 1–2 על בלקברן רוברס במסגרת המחזור השישי. בעונת , שהייתה עונת השיא שלו במועדון, ערך דמבלה 43 הופעות ליגה והבקיע 15 שערים.

### סלטיק
ב-28 ביוני 2016 חתם דמבלה בסלטיק מליגת העל הסקוטית על חוזה ל-4 שנים. ב-12 ביולי, ביום הולדתו ה-20, ערך דמבלה את הופעת הבכורה שלו במועדון, כששיחק 74 דקות בהפסד 0–1 ללינקולן רד אימפס במשחק הראשון של סיבוב ההעפלה השני לליגת האלופות לעונת 2016/2017. ב-3 באוגוסט הבקיע דמבלה את שער הבכורה שלו במועדון, שער מכריע בתוספת הזמן של המחצית השנייה בניצחון 1–2 על אסטנה במשחק הגומלין של סיבוב ההעפלה השלישי לליגת האלופות. ב-7 באוגוסט ערך דמבלה את הופעת הבכורה שלו בליגה, כששיחק 90 דקות בניצחון 1–2 על הארט אוף מידלות'יאן במסגרת המחזור הראשון. ב-10 באוגוסט הבקיע דמבלה צמד שערים בניצחון 0–5 על מאת'רוול במסגרת גביע הליגה הסקוטית. ב-17 באוגוסט הבקיע דמבלה שער בדקה ה-73 בניצחון 2–5 על הפועל באר שבע במסגרת פלייאוף ההעפלה לליגת האלופות. ב-10 בספטמבר הבקיע דמבלה את שעריו הראשונים בליגה, שלושער בניצחון 1–5 על גלאזגו ריינג'רס במסגרת המחזור החמישי. ב-13 בספטמבר ערך דמבלה את הופעת הבכורה שלו בליגת האלופות, כששיחק 90 דקות ואף החטיא פנדל בהפסד 0–7 לברצלונה במסגרת המחזור הראשון בשלב הבתים. ב-28 בספטמבר הבקיע דמבלה צמד שערים בתיקו 3-3 נגד מנצ'סטר סיטי במסגרת המחזור השני בשלב הבתים של ליגת האלופות, ארבעה ימים לאחר שהבקיע צמד בליגה בניצחון 1–6 על קילמרנוק במסגרת המחזור השביעי.

### ליון
ב-31 באוגוסט 2018 חתם דמבלה לחמש שנים באולימפיק ליון. ב-15 בספטמבר ערך את הופעת הבכורה שלו בתיקו 2-2 מול קן. ב-26 בספטמבר כבש צמד שערי בכורה בניצחון 0–3 על דיז'ון.

בעונת 2021/2022 שבר את שיא השערים שלו לעונה אחת, כשכבש 21 שערי ליגה וסיים במקום השלישי בטבלת כובשי השערים.

### אתלטיקו מדריד
ב-13 בינואר 2021 הושאל דמבלה לאתלטיקו מדריד לעונה אחת, עמה זכה באליפות ספרד בעונת 2020/2021.

### אל אטיפאק
ב-26 ביולי 2023 חתם דמבלה באל-אטיפאק מליגת העל הסעודית לארבע שנים.

## תארים
#### סלטיק
* אליפות סקוטלנד: 2016/2017, 2017/2018
* גביע הליגה הסקוטי: 2016/2017, 2017/2018
* הגביע הסקוטי: 2016/2017, 2017/2018

#### אתלטיקו מדריד
* אליפות ספרד: 2020/2021

## קישורים חיצוניים

קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:כדורגלני פולהאם
קטגוריה:כדורגלני סלטיק
קטגוריה:כדורגלני אולימפיק ליון
קטגוריה:כדורגלני אתלטיקו מדריד
קטגוריה:כדורגלני אל-איתיפאק
קטגוריה:צרפתים ממוצא מאלי
קטגוריה:ספורטאים צרפתים באנגליה
קטגוריה:ספורטאים צרפתים בסקוטלנד
קטגוריה:ספורטאים צרפתים בספרד
קטגוריה:צרפתים שנולדו ב-1996
מנחם מנדל רוזנבוים

**מנחם מנדל רוזנבוים** (ג' בשבט ה'תרכ"ט, 15 בינואר 1869 – ח' בניסן ה'תשי"ד, 11 באפריל 1954) היה מהפכן יהודי סוציאל-רבולוציונרי באימפריה הרוסית, ממקימי קיבוץ נען.

## ילדות ונעוריו
מנחם מנדל רוזנבוים נולד בעיירה פלשניץ (ליד מינסק) שברוסיה למשפחה יהודית מסורתית אמידה. אביו אברהם-חיים רוזנבוים היה חסיד ידוע. בשנת 1884 כשהיה בן 14 עזב רוזנבוים את מינסק ועבר לוילנה (בירת ליטא כיום), שם למד רוסית ומדעים מדויקים בשאיפה לרכוש תואר דוקטור.

## פעילותו כמהפכן סוציאל-רבולוציונר
בשנות העשרים לחייו, תמך רוזנבוים במעמד האיכרים ברוסיה. בגין פעילותו המהפכנית כנגד שלטון הצאר, נשלח רוזנבוים למאסר במבצר הפטרופבלי. בשנת 1905 לאחר כישלון המהפכה הסוציאליסטית, ברח רוזנבוים לארצות הברית.

## חייו בארץ
רוזנבוים עלה בשנת 1927 לארץ ישראל והתנדב בתנועת הנוער העובד ברחובות. מאוחר יותר, הקים רוזנבוים ביחד עם חבריו את קיבוץ נען ברוח הקומוניזם שלמענו פעל במהלך כל חייו. הוא חי בקיבוץ אותו ייסד עם חבריו בשנות ה-30. בתקופת מלחמת העולם השנייה חזר לארצות הברית ובתום המלחמה בשנת 1945 לארץ ישראל. את שארית ימיו חי בקיבוץ נען, שם נפטר בשנת 1954.

## קישורים חיצוניים
* 
* 
* 
* Impressive Funeral Held for M. M. Rosenbaum in Israel, אפריל 1954
* מנחם מנדל רוזנבוים, Erinerungen fun a sotsialisṭ-reṿolutsyoner כרך ב
* סיבוב בתיאטרון הפתוח בקיבוץ נען, באתר חלון אחורי - ארכיטקטורה ואידאולוגיה בדיסנילנד מקומי
* הסיפור הלא-יאמן: בן החסיד ששימש יד ימינו של לנין, באתר חב"ד און ליין, 13 ביולי 2009

## הערות שוליים

קטגוריה:מהפכנים יהודים רוסים
קטגוריה:ישראלים ילידי האימפריה הרוסית
קטגוריה:אנשי העלייה החמישית
קטגוריה:מייסדי קיבוצים
קטגוריה:ראשוני הציונות
קטגוריה:קומוניסטים ישראלים
קטגוריה:קומוניסטים יהודים
קטגוריה:יוצאים בשאלה
קטגוריה:נען: אישים
קטגוריה:אישים הקבורים בנען
קטגוריה:הנוער העובד והלומד
קטגוריה:ישראלים שנולדו ב-1869
קטגוריה:ישראלים שנפטרו ב-1954
ג'יימס אליסון

**ג'יימס אליסון** (נולד ב-7 באוגוסט 1948) הוא אימונולוג אמריקני, זוכה פרס נובל לפיזיולוגיה או לרפואה לשנת 2018.

## ביוגרפיה
אליסון נולד בשנת 1948, בן לאלברט, רופא וקונסטנס אליסון. הוא גדל בעיירה קטנה בטקסס. בשנת 1969 קיבל תואר ראשון במיקרוביולוגיה. בשנת 1973 קיבל תואר דוקטור למדעי הביולוגיה מאוניברסיטת טקסס באוסטין.

בשנת 1985 מונה לפרופסור לאימונולוגיה ומנהל מעבדה לחקר מחלת הסרטן באוניברסיטת קליפורניה בברקלי. המחקרים שערך בשנות ה-90 סללו את הדרך להבנת האופן שבו ניתן להגביר את יכולת המערכת החיסונית להדוף את מחלת הסרטן, מה שנקרא אימונותרפיה. מחקריו התמקדו בלימפוציט T אשר מסוגל לזהות תאים שעברו שינוי סרטני ולחסלם. אליסון הראה כי קיימים מנגנונים ביולוגיים אשר משרתים את מחלת הסרטן ומאפשרים לשתק את פעולת הלימפוציטים. ביטול מנגנון השיתוק מאפשר למערכת החיסונית לפעול כפי שהייתה אמורה לפעול מלכתחילה נגד הסרטן ולגבור עליו.

התרופה ירבוי שאושרה בידי ה-FDA לשיווק בשנת 2011 הייתה התרופה הראשונה שהתבססה על אימונותרפיה כדרך למלחמה בסרטן תוך שימוש במעכב נקודת בקרה וחוללה מהפכה בתחום, ובהכנתה נעשה שימוש בידע שנרכש במחקריו של אליסון.

אליסון זכה בפרסים רבים, בהם פרס חזית הידע של קרן BBVA בשנת 2017, פרס וולף לרפואה ופרס הארווי של הטכניון בחיפה. הוא סיפר שמקרי מוות רבים במשפחתו הקרובה שנבעו מסרטן הגבירו את העניין שלו במציאת תרופה למחלה.

באוקטובר 2018 הוכרז לזוכה פרס נובל לפיזיולוגיה או לרפואה לשנת 2018, יחד עם טסוקו הונג'ו היפני.

## קישורים חיצוניים

* 

* פרס נובל לרפואה לשנת 2018: רתימת מערכת החיסון למאבק בסרטן, באתר "הידען", 1 באוקטובר 2018

## הערות שוליים

קטגוריה:אמריקאים ילידי טקסס
קטגוריה:אימונולוגים אמריקאים
קטגוריה:זוכי פרס וולף לרפואה
קטגוריה:זוכי פרס הארווי
קטגוריה:בעלי תואר דוקטור מאוניברסיטת טקסס באוסטין
קטגוריה:זוכי פרס נובל לפיזיולוגיה או לרפואה
קטגוריה:מקבלי תואר דוקטור לשם כבוד מאוניברסיטת לוון
קטגוריה:זוכי פרס נובל לשנת 2018
קטגוריה:זוכי פרס חזית הידע
קטגוריה:זוכי פרס פריצת דרך במדעי החיים
קטגוריה:זוכי פרס מאסרי
קטגוריה:זוכי פרס המרכז הרפואי אלבני
קטגוריה:זוכי פרס קרן גיירדנר הבינלאומי
קטגוריה:זוכי פרס לסקר-דבייקי למחקר קליני רפואי
קטגוריה:זוכי מדליית בנג'מין פרנקלין
קטגוריה:חברי היכל התהילה הלאומי של הממציאים
קטגוריה:אמריקאים שנולדו ב-1948
יאנג ז'י

**יאנג ז'י** (במנדרינית: **杨智**; נולד ב-15 בינואר 1983) הוא כדורגלן עבר סיני ששיחק בבייג'ינג גואואן בעמדת השוער.

## קריירה
יאנג ז'י החל את הקריירה שלו בקבוצת "צעירי גואנדונג". בעונת  הצטרף לגואנדונג צ'יונגינג ולמרות גילו הצעיר רשם 26 הופעות בליגה.

בעונת  חתם בבייג'ינג גואואן מליגת העל גם בה הפך לשוער ראשון כבר בעונתו הראשונה. בין השנים – נכלל ב"נבחרת העונה בליגה" ובעונת  אף זכה עם הקבוצה באליפות. ב-28 בדצמבר 2011 נפצע במהלך משחק עבור נבחרת גואנדונג במסגרת גביע גואנגדונג-הונג קונג ונעדר כשנה מהמגרשים. ב-27 בפברואר 2013 חזר מהפציעה ורשם את הופעת הבכורה שלו מאז ההחלמה בתיקו 0-0 נגד פוהאנג סטילרס במסגרת ליגת האלופות האסיאתית.

ב-10 באוגוסט 2006 ערך את הופעת הבכורה שלו בנבחרת סין בניצחון 4–0 נגד  כאשר עלה כמחליף במקומו של לי לייליי. עם כניסתו של גאו הונגבו לתפקיד המאמן הלאומי של סין, הפך יאנג ז'י לשוער הראשון של הנבחרת. בשנת  זכה עימה באליפות מזרח אסיה בכדורגל.

## תארים
; בייג'ינג גואואן
*ליגת העל הסינית: 

; נבחרת סין
*אליפות מזרח אסיה בכדורגל: 

; אישיים
*נבחרת העונה בליגת העל הסינית: , , 

## קישורים חיצוניים

קטגוריה:כדורגלנים סינים
קטגוריה:שוערי כדורגל
קטגוריה:כדורגלני בייג'ינג גואואן
קטגוריה:כדורגלני נבחרת סין
קטגוריה:כדורגלני גביע אסיה 2011
קטגוריה:סינים שנולדו ב-1983
פודינג טפיוקה

**פודינג טפיוקה** הוא פודינג מתוק העשוי מטפיוקה ומחלב או קצפת. נהוג להכין גם את המנה עם חלב קוקוס במקום חלב רגיל, בשל השוני בטעם ומפני שישנם אזורים בהם חלב קוקוס מהווה מרכיב בסיסי בבישול. הפודינג נפוץ במטבחים ובמדינות שונות, למשל הוא חלק מהמטבח הבריטי וגם ממטבחה של גאנה, ויש מספר מתכונים ודרכים להכנתו. באזורים מסוימים נהוג להכין את הפודינג נוזלי ובאחרים נהוג להכינו סמיך ומוצק ואז נאכל במזלג.

ילדים בבריטניה מכנים את המאכל בשם "ביצת צפרדעים" שכן הוא מכיל בועות המזכירות במידת מה ראשנים. הגרדיאן תיאר את המאכל בתור "הפודינג השנוא ביותר על ילדי בריטניה" ובמאמר הוא זכה לשמות כגון "עיני דג", "דייסת ראשנים " ו"פודינג גלגלי-עיניים". אולם, לפי מדריך מישלן האדום המאכל מתחיל לצבור פופולריות מסוימת.

## ראו גם
* פודינג אורז
* גריסים אדומים

## קישורים חיצוניים

קטגוריה:המטבח הבריטי
קטגוריה:מטבח דרום-אפריקאי
קטגוריה:המטבח הווייטנאמי
קטגוריה:פודינג
מיקי אבלס

**מיקי אבלס** (1917 – מאי 2004) היה ספורטאי ספורט נכים ישראלי.

נולד בשם אויגן קפלס. בגיל 29 חלה בשיתוק ונותר פגוע בפלג גופו התחתון. הוא החל לעסוק בספורט במועדון נכי צה"ל בתל השומר והשתתף בתחרויות טניס שולחן במשחקי סטוק מנדוויל. זכה במדליות זהב בטורניר זוגות במשחקי 1958 (עם שמחה לוסטיג) וב-1965 (עם ברוך חגאי).

ב התחרה בטניס שולחן.

ב זכה במדליית ארד טורניר זוגות בטניס שולחן (עם משה גמישידה). בתחרויות השחייה התחרה במשחה 25 מטר בסגנון גב וסיים במקום הרביעי.

בשנת 1970 היה ממייסדי האגודה הישראלית לקליעה בחץ וקשת.

היה בעל בית מלאכה לליפוף טרנספורמטורים, נשוי ובעל משפחה. נפטר במאי 2004.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:שחקני טניס שולחן נכים ישראלים
קטגוריה:שחקני טניס שולחן פאראלימפיים
קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:זוכי מדליית ארד פאראלימפית מישראל
קטגוריה:ספורטאים רב תחומיים
קטגוריה:ספורטאים ישראלים במשחקים הפאראלימפיים רומא (1960)
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:שחקני טניס שולחן במשחקים הפאראלימפיים רומא (1960)
קטגוריה:שחקני טניס שולחן במשחקים הפאראלימפיים תל אביב (1968)
קטגוריה:שחיינים במשחקים הפאראלימפיים תל אביב (1968)
קטגוריה:אישים הקבורים בבית הקברות ירקון
קטגוריה:ישראלים שנולדו ב-1917
קטגוריה:ישראלים שנפטרו ב-2004
שריר כף הרגל המרובע

**שריר כף הרגל המרובע** (TA: **quadratus plantae**, או flexor accessorius) הוא אחד משרירי כף הרגל. הוא ממוקם בשכבה השנייה של שרירי החלק התחתון של כף הרגל, בחלקה האחורי.

כיווץ שריר זה לבדו מכופף את ארבע האצבעות הצידיות במלואן. השריר המרובע חולק גידים עם השריר העיקרי שמבצע פעולה זו, השריר כופף האצבעות הארוך, שנמצא בשוק, לכן נקרא השריר המרובע גם כופף הלוואי. סיוע מהשריר המרובע נדרש כדי לאזן את משיכת השריר הארוך את האצבעות לכיוון הבוהן הגדולה. כאשר כף הרגל כפופה מטה, הגיד של השריר הארוך נרפה, והשריר המרובע נדרש להפעיל כוח רב יותר.

זהו אחד השרירים הבודדים בכף הרגל ללא הומולוג בכף היד. הראש התיכון של השריר ייחודי לאדם. אין תמימות דעים בקרב החוקרים לגבי הצורך בשריר באדם המודרני, והסיבות להתפתחותו באבולוציה.

## תיאור
לשריר כף הרגל המרובע שני ראשים: תיכון וצידי. הראש הצידי שטוח וגידי, ואילו הראש התיכון שרירי. תחילתם בעצם העקב, משני צידי הרצועה הכפית הארוכה. הם מתחברים בזווית חדה ומסתיימים בגיד של השריר כופף האצבעות הארוך. הגידים נאחזים בגלילים המרוחקים של ארבע האצבעות הצידיות.

## עצבוב
שריר כף הרגל המרובע מעוצבב על ידי שורשי העצב הראשון והשני של העצה (S1,2), דרך עצב כף הרגל הצידי (Nervus plantaris lateralis), ענף של עצב השוקה (Nervus tibialis)

## קישורים חיצוניים

קטגוריה:שרירי הגפיים התחתונות
קטגוריה:שרירי כף הרגל
שנה ליטורגית

**שנה ליטורגית** הוא מונח הבא לתאר התנהלות על פי תאריכים המופיעים בלוח השנה, בהם יש הנחיות בדבר התנהגות דתית. התנהגות זו יכולה לכלול תפילות (שונות מהתפילות הנערכות ביום-יום), טקסי חליפין, צומות, קטעי קריאה שיש לקרוא, קורבנות שיש להקריב וכדומה. מחזור הליטורגיה יכול להיות במחזור שנתי או מחזור של מספר שנים.

## ביהדות

לוח השנה העברי הוא לוח שמשי-ירחי: השנים מקבילות לעונות השנה והחודשים מקבילים למחזוריות הירח. לפיכך הפעילות הדתית ביהדות כוללת מחזורים שבועיים (שבת), מחזורים חודשיים (ראש חודש) ומחזורים שנתיים.

החודש הראשון, הנקרא מאז גלות בבל חודש ניסן, הוא החודש בו התחוללה יציאת מצרים:

### חגים

לוח השנה הליטורגי היהודי כולל את החגים הבאים:
*ראש השנה – בא' וב' בחודש תשרי
*יום הכיפורים – בי' בתשרי
*סוכות – בט"ו בתשרי, החג השלישי מבין שלוש הרגלים
*שמיני עצרת בכ"ב בתשרי
*פסח ב-ט"ו בניסן, הראשון מבין שלוש הרגלים
*שביעי של פסח בכ"א בניסן
*שבועות 50 יום ממחרת ליל הסדר, כלומר ו' בסיוון, השני מבין שלוש הרגלים

נוספו אליו
*חנוכה – כ"ה בכסלו עד ב' בטבת ברוב השנים ועד ג' בטבת בשנה חסרה
*פורים – י"ד באדר וט"ו באדר
*תעניות (כמו תשעה באב)

### תפילה וקריאה בתורה
ספר התפילה היומיומי ביהדות הוא הסידור. בנוסף לו, במועדים מיוחדים, נעשה שימוש בספר תפילה ייחודי לכל מועד, המכונה מחזור.

במהלך התפילה נוהגים לקרוא בתורה על פי מחזור קריאה שנתי. בעבר נהגו לקרוא גם במחזור תלת-שנתי.

### לימוד תורה
ישנם מחזורי לימוד רבים הקובעים את קטע הלימוד המיועד לכל יום בשנה. בין הבולטים שבהם: פרשת השבוע, דף יומי, משנה יומית ועוד.

## בנצרות
השנה הליטורגית הנוצרית היא לוח שנה כנסייתי, אשר נעשה בו שימוש בזרמים הנוצריים השונים, לציון תפילות במועדים דתיים כולל חגי קדושים נוצרים וכן הנחיה איזה קטע מכתבי הקודש יש לקרוא ביום זה, במחזור שנתי או במחזור של כמה שנים.

**המחזור הליטורגי** מחלק את השנה לעונות, בכל אחת מהן יש חגים שונים ואף צבעים ליטורגיים המקושרים לעונת השנה וצבעי מלבושי נושאי משרות הגבוהות בכנסייה.

### חגים

רוב החגים הנוצריים מציינים אירועים מחייו של ישו או של הוריו. תאריכי החגים שונים במקצת בין הזרמים השונים בנצרות, אולם החגים עצמם וסדרם במחזור השנה לרוב זהה. החגים העיקריים הם: 

#### חגים קבועים
החגים הבאים מתקיימים בתאריך קבוע מדי שנה:
*תקופת הציפייה בנצרות המערבית, המקבילה לצום המולד בנצרות המזרחית. תקופה זו מציינת את תחילת מחזור השנה הנוצרי
*חג המולד, 25 בדצמבר בכנסיות מערביות, 7 בינואר בכנסיות מזרחיות
* חג ההתגלות, 6 בינואר בכנסיות מערביות, 18 בינואר בכנסיות מזרחיות

#### חגים ניידים

החגים הבאים שואבים את מקורם ממסורות יהודיות ומתקיימים בתאריך שונה במקצת בכל שנה:
* התענית, בכנסייה המערבית היא התקופה שבין יום רביעי של האפר לבין יום שבת הקדוש שלפני יום ראשון בו חל חג הפסחא. בנצרות המזרחית התקופה שלפני חג הפסחא נקראת "התענית הגדולה" על מנת להבדילה מתענית החורף המכונה "צום המולד"
* השבוע הקדוש
*הפסחא, הנחוג תמיד ביום ראשון בשבוע בתחילת האביב (בין ה-22 במרץ ל-25 באפריל)
* פנטקוסט

#### ימים מיוחדים
*ימי זיכרון של קדושים נוצרים המחולקים ל:
**יום זיכרון מחייב
**יום זיכרון שאינו מחייב
*צומות
*ימי ראשון

### תפילה ולימוד

הקטעים אותם יש לקרוא מדי יום מפורטים ב-lectionárium.

## קישורים חיצוניים

* 
* 

קטגוריה:ליטורגיה
מחמוד דאוד

**מחמוד דאוד** (בערבית: **محمود داوود**; בגרמנית: **Mahmoud Dahoud**, נהגה מחמוד דהוד; נולד ב-1 בינואר 1996 בעמודה שבסוריה) הוא כדורגלן סורי-גרמני המשחק בעמדת הקשר באיינטרכט פרנקפורט.

## קריירת מועדונים
בשנת 2010 הגיע דאוד למחלקת הנוער של בורוסיה מנשנגלדבך מהבונדסליגה מפורטונה דיסלדורף. ב-28 באוגוסט 2014 ערך דאוד את הופעת הבכורה שלו במועדון, כשהחליף את כריסטוף קרמר בדקה ה-55 בניצחון 0–7 על סרייבו במסגרת פלייאוף ההעפלה לליגה האירופית לעונת . ב-11 באפריל 2015 ערך דאוד את הופעת הבכורה שלו בליגה, כשנכנס כשהחליף את פטריק הרמן בתוספת הזמן של המחצית השנייה בניצחון 1–3 על בורוסיה דורטמונד במסגרת המחזור ה-28. זו הייתה הופעת הליגה היחידה שלו בעונה זו.

בעונת , עם פיטוריו של לוסיין פאברה ומינויו של אנדרה שוברט למאמן הקבוצה, הפך דאוד לשחקן מפתח בקבוצה. ב-15 בספטמבר 2015 ערך דאוד את הופעת הבכורה שלו בליגת האלופות, כשהחליף את לארס שטינדל בדקה ה-67 בהפסד 0–3 לסביליה במסגרת המחזור הראשון בשלב הבתים לעונת 2015/2016. הוא שיחק בכל ששת משחקי שלב הבתים, בו סיימה בורוסיה מנשנגלדבך במקום הרביעי בבית שכלל את מנצ'סטר סיטי, את יובנטוס ואת סביליה. ב-23 בספטמבר הבקיע דאוד את שער הבכורה שלו במועדון, שער בדקה ה-21 בניצחון 2–4 על אאוגסבורג במסגרת המחזור השישי בליגה. בסך הכל ערך דאוד 32 הופעות ליגה והבקיע חמישה שערים בעונת .

בחודש אוגוסט 2016 גילה סוכנו של דאוד כי הוא סירב לחתימה על חוזה חדש מתוך הבנה כי בסוף העונה יוכל לעזוב את המועדון, כשמועדונים כמו ליברפול ופריז סן-ז'רמן מעוניינים בו.

במרץ 2017 נרכש דאוד על ידי בורוסיה דורטמונד תמורת 12 מיליון אירו.

ב-16 ביוני 2023 חתם דאוד לארבע שנים בברייטון אנד הוב אלביון. ב-12 באוגוסט ערך הופעת בכורה בקבוצה, בניצחון 1–4 על לוטון טאון.

ב-1 בפברואר 2024 הושאל לשטוטגרט עד לסיום עונת 2023/24. דאוד כבש שער ליגה אחד במדי שטוטגרט, במשחק ליגה מול דרמשטדט 98, וסיים עם הקבוצה במקום השני המפתיע. בתום תקופת ההשאלה חזר דאוד לברייטון.

באוגוסט 2024 נמכר דאוד מברייטון לאיינטרכט פרנקפורט מהבונדסליגה. דאוד חתם על חוזה לשנתיים בפרנקפורט. 

## קריירה בינלאומית
דאוד שיחק בנבחרת גרמניה בכדורגל עד גיל 21 וערך בשורותיה 22 הופעות, בהן הבקיע ארבעה שערים. דאוד זכה עם נבחרת זו באליפות אירופה בכדורגל עד גיל 21 - 2017, על אף שלא שיחק במשחק הגמר, בו ניצחה הנבחרת הגרמנית 0–1 את הנבחרת המקבילה של ספרד.

ב-7 באוקטובר 2020 דאוד ערך את הופעת הבכורה שלו בנבחרת גרמניה הבוגרת, כשנכנס כמחליף במשחק ידידות מול טורקיה שהסתיים בתיקו 3-3, במקום פלוריאן נויהאוס.

במרץ  זומן לסגל נבחרת סוריה לקראת משחקי מוקדמות מונדיאל 2026. דאוד אמנם רשם שתי הופעות בנבחרת גרמניה, אך מאחר שאלו היו משחקי ידידות הוא יכול לעבור לייצג את סוריה. עם זאת, דאוד עזב את הסגל הסורי וטען כי לא מולאו דרישותיו. 

## חיים אישיים
דאוד נולד בעמודה שבמחוז אל-חסכה, סוריה למשפחה כורדית. בהיותו תינוק עבר יחד עם משפחתו לגרמניה על מנת לברוח ממשטרו של חאפז אל-אסד.

## קישורים חיצוניים

## הערות שוליים

קטגוריה:כורדים סורים
קטגוריה:כדורגלנים כורדים
קטגוריה:כדורגלנים גרמנים
קטגוריה:כדורגלנים סורים
קטגוריה:קשרי כדורגל גרמנים
קטגוריה:קשרי כדורגל סורים
קטגוריה:כדורגלני בורוסיה מנשנגלדבך
קטגוריה:כדורגלני בורוסיה דורטמונד
קטגוריה:כדורגלני ברייטון אנד הוב אלביון
קטגוריה:כדורגלני שטוטגרט
קטגוריה:כדורגלני איינטרכט פרנקפורט
קטגוריה:ספורטאים גרמנים באנגליה
קטגוריה:ספורטאים זרים באנגליה
קטגוריה:כדורגלני נבחרת גרמניה
קטגוריה:גרמנים שנולדו ב-1996
נחל עמיק

**נַחַל עָמִיק** (בערבית: ואדי עמיק) הוא נחל אכזב היורד במדרונו המערבי של הר הכרמל. אורכו של הנחל הוא כ-1.8 ק"מ.

נכון לאוגוסט 2023 הנחל מוזנח ביותר וקשה עד מאוד לעבור בו.

## תיאור כללי
נחל עמיק נקרא כך מכיוון שהוא יורד לעומק מתחת לשכונות רכס הכרמל הממוקמות מעליו, כרמל מערבי ושכונת כבאביר. הוא ממוקם בין נחל שיח מדרום ונחל לוטם מצפון. מוצאו של הנחל בחורשה בקצה רחוב שדרות הצבי בחיפה והוא מסתיים ברחוב אסתר המלכה בשכונת נווה דוד. הוא נשפך אל הים התיכון באזור חוף הרחצה חוף הכרמל בצידו הדרומי של פארק הכט.

לאורכו של הנחל עובר שביל הליכה למטיילים שראשיתו, בשדרות הצבי וסיומו בשכונת נווה דוד. גישה רגלית נוספת אל הנחל נמצאת בשביל שמתחיל מאחורי שיכון בתי-הזיקוק (הצופים 2), בשביל העובר מאחורי בתים ברחוב דרך הים, ומתחבר אל תחילת השביל המסומן.

סימון שבילי ההליכה בנחל הוא סימון בצבע אדום, אורך מסלול ההליכה הוא שעה וחצי והוא ברמת קושי בינונית, שכן רוב המסלול מתאפיין בירידה מתונה וקיימים קטעים רבים של הליכה בתוך האפיק על אבנים.

## צמחייה בנחל
הצמחייה מגוונת והיא משתנה בהתאם לעונות השנה, בחורף נפוצים בנחל זלזלת הקנוקנות, רקפת מצויה, נרקיס מצוי.

באביב ניתן לזהות בפרט על הגדה הצפונית של הנחל את נורית אסיה, דם המכבים האדום, תגית מצויה, חרצית עטורה ומינים נוספים.

בעקבות ההזנחה, קיימים גם מיני פולשים אשר פלשו אל הנחל וכיום ניתן לראותם כחלק מצמחיית הנחל, כך למשל החמציץ הנוטי אשר הוא מין פולש של צמח ונפוץ מאוד בנחל בעונת החורף. כמו כן בהמשך נתיב הנחל התבססו בתוך האפיק עצי אקליפטוס המקור, שיטה כחלחלה וכן לנטנה ססגונית וכובע הנזיר שהגיעו מגינות התושבים ומהחורשה שבשדרות הצבי.

## שמירת הטבע
נחל עמיק היה מוזנח במשך שנים רבות, פסולת מאתרי בנייה על רכס הכרמל הושלכה למטה, ביוב עירוני דלף, ושביל הטיול היה חסום למבקרים.

כמו שאר הוואדיות בחיפה, לנחל עמיק ישנו מעמד מוגן מתוקף חוק עזר עירוני של עיריית חיפה של שטח ציבורי פתוח, האוסר על בנייה בשטחו. למרות מעמד זה, הנחל אינו זוכה להגנה או לפיקוח כשל שמורת טבע, בסביבות שנת 2000 יזם סניף חיפה של החברה להגנת הטבע מבצע ניקוי יסודי של הנחל, לרווחתם של המטיילים.

ערכי הטבע בנחל עדיין סובלים מפגיעה קשה של מינים פולשים, בייחוד בחלקו העליון, אך גם בחלקיו האחרים. הדרך הוסדרה למטיילים רק בשנת 2009. כמו כן- בנייתה של שכונת רמת הנשיא גרמה לנזקים לחלקו התחתון של הנחל.

## קישורים חיצוניים
# עירונט 469 - עיריית חיפה - שיקום נחל עמיק.
# החברה להגנת הטבע - "הכירו את הוואדיות בחיפה"
# גיא שחר, חיפה - טיול בנחל עמיק

## הערות שוליים

עמיק
קטגוריה:מערב חיפה
קטגוריה:רובע כרמל
עמיק
יוגב קנזי

**יוגב קנזי** (נולד ב-1974) הוא ספורטאי פאראלימפי לשעבר בעל מדליית ארד בקפיצה לרוחק.

## חייו
קנזי נולד עם שיתוק בכתף ומוגבל בידו. בצעירותו החל להתאמן במרכז הספורט לנכים ומאוחר יותר באימונו של דוד קושניר.

במשחקים הפאראלימפיים אטלנטה (1996) התחרה בריצות ל-100, 200 ו-400 מטר ובקפיצה לרוחק. בריצת 200 מטר דורג במקום השמיני וביתר התחרויות לא העפיל לגמר.

ב-1998 התחרה לראשונה באליפות העולם וסיים במקום החמישי עם קפיצה לרוחק 6.36 מטר. בהופעותיו הבאות באליפות העולם קפץ ב-2002 למרחק 6.28 מטר וסיים במקום החמישי וב-2006 למרחק 5.89 מטר וסיים במקום השמיני.

במשחקים הפאראלימפיים סידני (2000) התחרה בקפיצה לרוחק וזכה במדליית ארד לאחר הישג של 6.63 מטר.

ב-2001 זכה באליפות אירופה באתלטיקה קלה לנכים שנערכה בהולנד במדליית כסף בתחרות קפיצה לרוחק לאחר הישג של 6.29 מטר.

במשחקים הפאראלימפיים אתונה (2004) התחרה בקפיצה לרוחק וסיים במקום השמיני עם הישג של 6.11 מטר.

ב-2014 השתתף באליפות אירופה ודורג במקום השישי בתחרות הטלת כידון עם הטלה למרחק 24.9 מטר.

קנזי בעל תואר שני בכלכלה, יועץ השקעות ויועץ ביטוח.

## קישורים חיצוניים
* 
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:קופצים לרוחק ישראלים
קטגוריה:מטילי כידון ישראלים
קטגוריה:ספורטאי איל"ן
קטגוריה:זוכי מדליית ארד פאראלימפית מישראל
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:אתלטים במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים סידני (2000)
קטגוריה:אתלטים במשחקים הפאראלימפיים סידני (2000)
קטגוריה:ספורטאים ישראלים במשחקים הפאראלימפיים אתונה (2004)
קטגוריה:אתלטים במשחקים הפאראלימפיים אתונה (2004)
קטגוריה:ישראלים שנולדו ב-1974
הדיוויזיה ה-29 (ורמאכט)

**הדיוויזיה ה-29** (בגרמנית: **29. Infanterie-Division**) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה במערכה בפולין, בקרב על צרפת, בקרבות החזית המזרחית, והושמדה במהלך קרב סטלינגרד. לאחר מכן הוקמה הדיוויזיה שוב כ**דיוויזיית הפאנצרגרנדיר ה-29**, ולחמה בקרבות באיטליה עד סוף המלחמה.

## היסטוריה
### הדיוויזיה הממונעת ה-29
הדיוויזיה הוקמה ב-1 באפריל 1936 בארפורט, והועמדה תחת פיקוד גוסטב אנטון פון ויטרסהיים, שהוחלף ב-1 במרץ 1938 על ידי יואכים למלזן. בסתיו 1937 הוסבה הדיוויזיה לדיוויזיה ממונעת. במהלך המערכה בפולין לחמה הדיוויזיה כחלק מהקורפוס ה-14, במסגרת הארמייה העשירית. במהלך המערכה על צרפת לחמה הדיוויזיה כחלק מהקורפוס הממונע ה-14 במסגרת קבוצת הפאנצר "קלייסט", ובשלב השני לחמה הדיוויזיה כחלק מהקורפוס הממונע ה-39 במסגרת קבוצת הפאנצר "גודריאן". במהלך מבצע ברברוסה לחמה הדיוויזיה כחלק מהקורפוס הממונע ה-47 במסגרת ארמיית הפאנצר השנייה, והשתתפה בקרב סמולנסק ובקרב על מוסקבה. במהלך מבצע מקרה כחול לחמה הדיוויזיה כחלק מהארמייה השישית, ולאחר מכן לחמה בקרב סטלינגרד, שם הושמדה ב-31 בינואר 1943.

### דיוויזיית הפאנצרגרנדיר ה-29
ב-1 במרץ 1943 הוקמה הדיוויזיה מחדש בצרפת, על בסיס הדיוויזיה הממונעת ה-345, והועמדה תחת פיקוד ולטר פריז. ב-23 ביוני 1943 הפכה הדיוויזיה ל**דיוויזיית הפאנצרגרנדיר ה-29**, וביולי 1943 נשלחה לאיטליה. הדיוויזיה לחמה בקרבות השונים באיטליה, כחלק מהארמייה העשירית ומהארמייה ה-14 לסירוגין, עד סוף המלחמה.

## מפקדים

## קישורים חיצוניים
* הדיוויזיה ה-29 באתר lexikon-der-wehrmacht 
* דיוויזיית הפאנצרגרנדיר ה-29 באתר lexikon-der-wehrmacht 

29
קטגוריה:יחידות גרמניות בקרב סטלינגרד
ניקולה סטיבנסון

**ניקולה סטיבנסון** (באנגלית: **Nicola Stephenson**; נולדה ב-5 ביולי 1971) היא שחקנית אנגלייה. היא מוכרת בעיקר מהופעותיה בתפקיד מרגרט קלמנס באופרת הסבון "ברוקסייד", בדמות ג'ולי פיצג'ון בסדרה "הולבי סיטי", שרה ויליאמס בסדרה "The Chase", ובתפקיד טס האריס באופרת הסבון "אמרדייל".

## ביוגרפיה
סטיבנסון נולדה באולדהאם שבמחוז לנקשייר ולמדה בבית הספר נורת' צ'דרטון.

היא ידועה בעיקר מתפקידיה בטלוויזיה, בהם מרגרט קלמנס בסדרה "ברוקסייד" של ערוץ 4. הנשיקה שלה עם אנה פריל (שגילמה את בת' ג'ורדש בסדרה) הייתה הנשיקה הלסבית הראשונה ששודרה באופרות סבון בטלוויזיה הבריטית. ב-2012 שודרה סצנת הנשיקה בטקס הפתיחה של אולימפיאדת לונדון בבימויו של דני בויל ששודר ברחבי העולם. תפקידים ידועים נוספים שלה היו ג'ולי פיצג'ון / ברדפורד בסדרה "הולבי סיטי", סוזי דייווידסון ב"לדפוק שעון", ג'קי ארמסטרונג בסדרת הסרטים "אורות חג המולד" / "אורות הצפון" / "אורות הכרך", שרה ויליאמס בסדרה של ה-BBC "משפחה וחיות אחרות" ובסיטקום "All at Sea". ב-2012 שיחקה סטיבנסון בתפקיד לואיז בסדרת דרמה של ITV בשם "Homefront". ב-2014 הצטרפה לצוות השחקנים של הסדרה "דרך ווטרלו" בדמות אלי וסטברוק המורה לאמנות.

בתיאטרון הופיעה סטיבנסון במחזה "פטריוט שלי" בבימויו של פיטר גיל עם הלהקה השייקספירית המלכותית, במחזות "נערתו ששת" ו"אדמונד" בתיאטרון המלכותי הלאומי בבימויו של אד הול, ובמחזה "סוס מלחמה" בתיאטרון ניו לונדון בווסט אנד בבימויה של מריאן אליוט.

ב-2007 שיחקה סטיבנסון בתפקיד ראשי במיני-סדרה בת שלושה חלקים של ה-BBC בשם "Superstorm" שביים ג'וליאן סימפסון. ב-2014 עבדה שוב עם סימפסון כשכיכבה בתפקיד אורח בפרק בסדרה "תחבולות חדשות".

בתחילת 2015 הופיעה בדרמה "Safe House" של רשת ITV.
מ-2015 עד 2016 שיחקה סטיבנסון בתפקיד טס האריס באופרת הסבון "אמרדייל". אחרי חמישה חודשים הופסקה השתתפותה בסדרה כשהדמות שגילמה נהרגה בתאונת פגע-וברח.

### חיים אישיים
לסטיבנסון הייתה מערכת יחסים עם השחקן קירן או'בריין במשך שמונה שנים עד ל-1999. יש לה שתי בנות, אסמה נולדה ב-2008 ואייריס נולדה ב-2010. היא נשואה לאמן פול סטיבנסון.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1971
קטגוריה:בריטים שנולדו ב-1971
פרנסיסקו דה אויואה

[שמאל|ממוזער|250px|נתיב המסע של פרנסיסקו דה אויואה ב-1539 מ[אקפולקו לאורך חופה המערבי של מקסיקו]]
**פרנסיסקו דה אויואה** (בספרדית: **Francisco de Ulloa**; מת ב-1540) היה מגלה ארצות ספרדי שחקר את החוף המערבי של מקסיקו של ימינו על פי מינוי של הרנאן קורטס. מייחסים לדוחות ממסעותיו לאורך חצי האי באחה קליפורניה השפעה על הנצחת הטעות הקרטוגרפית מהמאה ה-17 בדבר קיומו של האי קליפורניה.

## מסעותיו
לא ידוע האם אויואה ליווה את קורטס במסעו הראשון לספרד החדשה. על פי התיאור של ברנל דיאס דל קאסטיו (Bernal Díaz del Castillo), הוא הגיע למקסיקו מאוחר יותר כשהעביר מכתבים לקורטס מאשתו. על פי חלק מההיסטוריונים המוקדמים היה לאויואה חלק חשוב בהכנעת הבירה האצטקית טנוצ'טיטלאן באמצעות הכוח הימי.

ב-1539 יצא אויואה למסע שמומן מכיסו הפרטי של קורטס בשלוש ספינות קטנות, כשהוא מפליג מאקפולקו צפונה במטרה לחקור את האוקיינוס השקט, ולחפש את מצר אניאן (Estrecho de Anián) המיתולוגי שכביכול הוביל למפרץ סנט לורנס, תוך הוכחת קיומו של המעבר הצפון-מערבי. המשלחת הפליגה ב-8 ביוני צפונה לאורך החוף והגיעה למפרץ קליפורניה לאחר שישה שבועות. אויואה כינה את המפרץ "ים קורטס" (Mar de Cortés) לכבוד פטרונו. כאשר אחת מספינותיו, ה"סנטו תומאס" (Santo Tomás), אבדה בסופה עצר אויואה את המסע על מנת לתקן את שתי הספינות האחרות, ואז המשיך את מסעו ב-12 בספטמבר והגיע בסופו של דבר לראש המפרץ.

מכיוון שנכשל בגילוי מצר אניאן, פנה אויואה דרומה והפליג לאורך החוף המזרחי של חצי האי באחה קליפורניה ונחת במפרץ לה פאס. לאחר שהצטייד באספקה של עצים ומים הפליג אויואה דרומה עד הקצה של חצי האי. הוא סובב את הכף הדרומי תוך התגברות על קשיים רבים והפליג לאורך קו החוף צפונה לאורך החוף המערבי של האוקיינוס השקט.

ספינותיו הקטנות התקשו להתקדם משום שנתקלו ברוחות העזות ובים סוער, ובסופו של דבר הוא נאלץ לחזור לספרד החדשה. המשלחת הגיעה עד קו הרוחב 28° צפון, בסמוך לאי סדרוס (Isla de Cedros).

על אף שגילה חצי אי השתמשו בדוחות ממסעותיו על מנת לשרטט מפות המתארות את קליפורניה כאי. לדבריו של דיאס דל קאסטיו נרצח אויואה בדקירות סכין ב-1540. על פי דיווחים אחרים אבדו ספינותיו ה"סנטה אגואדה" (Santa Agueda) וה"טרינידד" (Trinidad) בלא עקבות במסע חזרה מבאחה קליפורניה.

## קישורים חיצוניים


* Catholic Encyclopedia Francisco de Ulloa
* AmericanJourneys.org  Francisco de Ulloa


קטגוריה:ערכים שבהם תבנית בריטניקה אינה מתאימה
קטגוריה:מגלי ארצות ספרדים
קטגוריה:ספרדים שנולדו במאה ה-16
קטגוריה:נפטרים ב-1540
יום בריאות הנפש העולמי

[ממוזער|220x220 פיקסלים|יום בריאות הנפש העולמי 2015, בעיר [מינכן, גרמניה]]**יום בריאות הנפש העולמי** (באנגלית: **World Mental Health Day**) הוא מועד בין-לאומי המצוין מדי בשנה ב-10 באוקטובר, ומטרתו לקדם את הידע והמודעות בתחום בריאות הנפש, ולפעול נגד הסטיגמה החברתית בנושא. המועד צוין לראשונה בשנת 1992, ביוזמת הפדרציה העולמית לבריאות הנפש , ארגון עולמי בתחום בריאות הנפש אשר לו ארגונים ונציגים חברים במעל ל-150 מדינות, בהן ישראל. ביום זה, מדי שנה בחודש אוקטובר, נערכות תוכניות להעלאת מודעות כדי להסב תשומת לב למחלות נפש ולהשפעתן הרבה על חייהן של בני אדם ברחבי העולם. נוסף על כך, יום זה מציע הזדמנות למומחים בתחום בריאות הנפש לדון על עבודתם ולהאיר זרקור עליה, בהופכם את בריאות הנפש לנושא בעדיפות גבוהה בעולם כולו. במדינות מסוימות יום זה הוא חלק משבוע מודעות שלם, כדוגמת שבוע בריאות הנפש המצוין באוסטרליה. 

## היסטוריה
יום בריאות הנפש העולמי צוין לראשונה ב-10 באוקטובר 1992, כאשר היוזמה לקביעת יום זה הייתה של ריצ'רד האנטר, סגן מזכ"ל הפדרציה העולמית לבריאות הנפש. מאז ועד 1994, לא ניתנו ליום נושאים שנתיים מיוחדים פרט לקידום בריאות הנפש וחינוך הציבור בנושאים הנוגעים לבריאות הנפש.

בשנת 1994, הוקדש לראשונה נושא שנתי ליום בריאות הנפש העולמי, בהצעת המזכ"ל דאז יוג'ין ברודי. הנושא באותה שנה היה "שיפור איכות שירותי בריאות הנפש ברחבי העולם".

יום בריאות הנפש העולמי נתמך כיום על ידי האו"ם, דרך ארגון הבריאות העולמי (WHO), על ידי העלאת מודעות לנושאי בריאות הנפש תוך שימוש בקשריו החזקים עם משרדי בריאות וארגוני חברה אזרחית ברחבי העולם. כמו כן, WHO תומך בפיתוח חומרים טכניים וחומרים לתקשורת.

ביום בריאות הנפש העולמי 2018, ראשת ממשלת הממלכה המאוחדת תרזה מיי מינתה את ג'קי דויל-פרייס כשרת מניעת ההתאבדויות הראשונה במדינה. זאת כאשר הממשלה אירחה את הפסגה העולמית הראשונה אי פעם בנושא בריאות הנפש.

## נושא שנתי
בשנים הראשונות, ליום לא היה נושא ספציפי. מטרותיו היו כלליות לקידום קידום בריאות הנפש וחינוך הציבור בנושאים הנוגעים לבריאות הנפש. בשלוש השנים הראשונות, אחת הפעילויות המרכזיות לציון יום הייתה שידור באמצעות מערכת הלווין של הסוכנות האמריקנית למדיה גלובלית . חברי הוועד של ההתאחדות העולמית לבריאות הנפש לקחו חלק בשידור והגיעו תגובות מכל העולם.

הנושאים השנתיים ביום בריאות הנפש החל משנת 1994:

## ראו גם
* היום הבינלאומי לזכויות אנשים עם מוגבלות

## קישורים חיצוניים
* 

* אתר ההתאחדות העולמית לבריאות הנפש (WFMH)
* על יום בריאות הנפש העולמי באתר ארגון הבריאות העולמי

## הערות שוליים

קטגוריה:בריאות הנפש
קטגוריה:ימי מודעות לבריאות
קטגוריה:אירועים בחודש אוקטובר
עונת 1984/1985 בגביע אירופה לאלופות בכדורגל

**עונת 1984/1985 ב[[ליגת האלופות|גביע אירופה לאלופות בכדורגל]]** הייתה העונה ה-30 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-19 בספטמבר 1984 ותחרות הסתיימה ב-29 במאי 1985. 

בתחרות השתתפו 32 קבוצות. 

משחק הגמר נערך באצטדיון הייזל, בריסל. התחרות הסתיימה בניצחון של יובנטוס בפעם הראשונה בתולדות המועדון. לפני המשחק התרחש אסון הייזל שבה נהרגו 39 אוהדים ונפצעו יותר מ-600 אוהדים נוספים. כתוצאה מאסון זה, מועדונים אנגלים נדונו להשייה של חמש שנים מתחרויות אירופיות וליברפול ל-3 שנים נוספות. בכך נקטעה סדרה מוצלחת של הופעת אנגלים בתחרויות אירופיות שהחלה בשנת 1977.

## מתכונת התחרות
בתחרות השתתפו 32 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. 

בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.

## השלבים המתקדמים

## ראו גם
* גמר גביע אירופה לאלופות 1985

## קישורים חיצוניים
* 
* נתונים מאתר אופ"א

קטגוריה:תחרויות כדורגל ב-1984
קטגוריה:תחרויות כדורגל ב-1985
קטגוריה:עונות בליגת האלופות
הדיוויזיה ה-60 (ורמאכט)

**הדיוויזיה ה-60** (בגרמנית: **60. Infanterie-Division**) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה בקרבות החזית המזרחית, והושמדה במהלך קרב סטלינגרד. לאחר מכן הוקמה הדיוויזיה שוב כ**דיוויזיית הפאנצרגרנדיר ה-60 פלדרנהאלה**, שהפכה לאחר מכן לדיוויזיית הפאנצר פלדהרנהאלה.

## היסטוריה
### הדיוויזיה הממונעת ה-60
הדיוויזיה הוקמה ב-1 בספטמבר 1939 על בסיס קבוצת הקרב אברהרדט שכללה אוסף יחידות של הSA, והועמדה תחת פיקוד פרידריך-גאורג אברהרדט. במהלך המערכה על צרפת לחמה הדיוויזיה בשלב השני לחמה הדיוויזיה כחלק מהקורפוס ה-24 במסגרת הארמייה הראשונה, ובמהלך המערכה בבלקן לחמה הדיוויזיה כחלק מהקורפוס ה-11 במסגרת ארמיית הפאנצר הראשונה. במהלך מבצע ברברוסה הייתה הדיוויזיה בתחילה בעתודת ה-OKH כחלק מהקורפוס הממונע ה-40 במסגרת ארמיית הפאנצר השנייה, ולאחר מכן לחמה כחלק מהקורפוס הממונע ה-3 במסגרת ארמיית הפאנצר הראשונה, והשתתפה בקרב אומן ובכיבוש רוסטוב על הדון. באביב 1942 לחמה הדיוויזיה בקרב חרקוב השני כחלק מהארמייה השישית, ולאחר מכן לחמה עמה במהלך מבצע מקרה כחול. הדיוויזיה לחמה בקרב סטלינגרד, שם הושמדה ב-31 בינואר 1943.

### דיוויזיית הפאנצרגרנדיר ה-60 פלדהרנהאלה
ב-20 ביוני 1943 הוקמה הדיוויזיה מחדש בדרום צרפת כ**דיוויזיית הפאנצרגרנדיר פלדהרנהאלה**, והועמדה תחת פיקוד אוטו קוהלרמן. בספטמבר 1943 נשלחה הדיוויזיה לאיטליה, וסייעה בפירוק הארמייה האיטלקית השמינית מנשקה. באוקטובר 1943 נשלחה הדיוויזיה לצפון צרפת, ובדצמבר אותה שנה נשלחה לחזית המזרחית, והועמדה תחת פיקוד ארמיית הפאנצר השלישית. בפברואר 1944 הועברה הדיוויזיה תחת פיקוד הארמייה ה-18, ובמאי הועמדה כעתודת קבוצת ארמיות מרכז, עמה לחמה עד להשמדתה במהלך מבצע בגרטיון.

ב-1 בספטמבר 1944 הוקמה הדיוויזיה מחדש, ובאוקטובר נשלחה להונגריה, שם לחמה בקרב דברצן כחלק מקורפוס הפאנצר ה-3 במסגרת הארמייה השישית. ב-27 בנובמבר 1944 הפכה הדיוויזיה לדיוויזיית הפאנצר פלדהרנהאלה, שלחמה בחזית המזרחית עד סוף המלחמה.

## מפקדים

## קישורים חיצוניים
* הדיוויזיה ה-60 באתר lexikon-der-wehrmacht 
* דיוויזיית הפאנצרגרנדיר ה-60 פלדהרנהאלה באתר lexikon-der-wehrmacht 

60
קטגוריה:יחידות גרמניות בקרב סטלינגרד
דיוויזיית הפאנצר פלדהרנהאלה (ורמאכט)

**דיוויזיית הפאנצר פלדהרנהאלה** הייתה דיוויזיה משוריינת של הורמאכט במהלך מלחמת העולם השנייה. הדיוויזיה לחמה בקרבות בהונגריה ובסלובקיה עד סוף המלחמה.

## היסטוריה
הדיוויזיה הוקמה ב-27 בנובמבר 1944 על בסיס דיוויזיית הפאנצרגרנדיר פלדהרנהאלה, והועמדה תחת פיקוד גינטר פאפה. הדיוויזיה לחמה בקרב על בודפשט, ולאחר מכן לחמה בהונגריה ובסלובקיה עד סוף המלחמה.

## מפקדים
* גינטר פאפה (27 בנובמבר 1944 - 8 במאי 1945)

## קישורים חיצוניים
* אודות הדיוויזיה באתר lexikon-der-wehrmacht

פלדהרנהאלה
ערב חג

**ערב חג** הוא היום שלפני חג מחגי ישראל. ביום זה נהוגים מנהגים והלכות, מהם המשותפים לכל ערבי החגים, ומהם ייחודיים לחג המסוים.

להלן רשימת החגים מדאורייתא וערביהם:
* ראש השנה: ערב ראש השנה.
* יום הכיפורים: ערב יום הכיפורים.
* סוכות: ערב סוכות.
* שמיני עצרת: ערב שמחת תורה (בארץ ישראל) שהוא גם הושענא רבה.
* פסח: ערב פסח.
* שביעי של פסח: ערב שביעי של פסח - היום האחרון של חול המועד.
* שבועות: ערב שבועות.

כל ערבי החגים נכללים בימים שבהם אין אומרים תחנון.

כאשר ביום שישי חל חג (בין אם יום בודד ובין אם אחד מיומיים) יש לערוך בערב החג עירוב תבשילין, כדי שמותר יהיה לבשל בחג לצורך השבת.

גם החוק הישראלי מכיר בייחוד של ערב חג: בהתאם לחוק שעות עבודה ומנוחה, בערב חג (בדומה ליום שישי), לא יעלה יום העבודה הרגיל על שבע שעות עבודה. במקומות עבודה רבים יום העבודה בערב חג קצר אף יותר.

## קישורים חיצוניים
* דיני ערב יום טוב וההכנות ליום טוב, באתר "דין", כ"ו באלול ה'תשע"א

*
קטגוריה:חגי ישראל ומועדיו
קורפוס הפאנצר פלדהרנהאלה

**קורפוס הפאנצר פלדהרנהאלה** היה קורפוס שריון גרמני שלחם בחזית המזרחית במהלך מלחמת העולם השנייה.

## היסטוריה
הקורפוס הוקם ב-27 בנובמבר 1944 על ידי ייעוד מחדש של הקורפוס ה-4 אשר הושמד בחזית המזרחית באוגוסט במהלך מבצע יאשי-קישינב, יחידות הקורפוס הגיעו מדיוויזיית שטורם "רודוס" וחטיבת הפאנצרגרנדירים ה-17.  הקורפוס הוצב לראשונה בהונגריה בפברואר 1945. 

הקורפוס נכנע לצבא האמריקני בתום המלחמה.
שמאל|ממוזער| תקן קורפוס הפאנצר SA-Feldherrnhalle

## מפקדים
* אולריך קלימן (27 בנובמבר 1944 – 8 במאי 1945)

## לקריאה נוספת

* 


## קישורים חיצוניים
* קורפוס הפאנצר פלדהרנהאלה באתר lexikon-der-wehrmacht 

## הערות שוליים

קטגוריה:יחידות שריון גרמניות
פלדהרנהאלה
הדיוויזיה העשירית (ורמאכט)

**הדיוויזיה העשירית** (בגרמנית: **10. Infanterie-Division**) הייתה דיוויזיית חיל רגלים של הורמאכט במלחמת העולם השנייה, שלחמה בעיקר בחזית המזרחית, והוסבה לדיוויזיה ממונעת בשלבים המאוחרים יותר של המלחמה. הדיוויזיה לחמה במערכה בפולין, בקרב על צרפת, בלחימה במסגרת החזית המזרחית, ובכלל זה במבצע יאשי-קישינב ובמבצע ויסלה-אודר, עד סוף המלחמה.

## היסטוריה
### הדיוויזיה הממונעת העשירית
הדיוויזיה הוקמה ב-1 באוקטובר 1934 ברגנסבורג, והועמדה תחת פיקוד אלפרד וגר. הדיוויזיה השתתפה באנשלוס של אוסטריה ובכיבוש צ'כוסלובקיה, ובמהלך המערכה בפולין לחמה הדיוויזיה כחלק מהקורפוס ה-13, במסגרת הארמייה השמינית. במהלך המערכה על צרפת לחמה הדיוויזיה כחלק מהקורפוס ה-13 במסגרת הארמייה ה-16, ובהמשך לחמה כחלק מהקורפוס ה-17 במסגרת הארמייה ה-12. לאחר מכן נשארה הדיוויזיה כחיל כיבוש בצרפת, ובספטמבר 1940 הוסבה הדיוויזיה ל**דיוויזיה הממונעת העשירית**. במהלך מבצע ברברוסה לחמה הדיוויזיה כחלק מהקורפוס הממונע ה-24 במסגרת ארמיית הפאנצר השנייה, והשתתפה עמו בקרב סמולנסק, קרב קייב ובקרב על מוסקבה. לאחר מכן לחמה הדיוויזיה בקרבות השונים בגזרה המרכזית, כחלק מארמיית הפאנצר השנייה והארמייה הרביעית לסירוגין.

### דיוויזיית הפאנצרגרנדיר העשירית
ב-16 ביוני 1943 הוסבה הדיוויזיה ל**דיוויזיית הפאנצרגרנדיר העשירית**. היא לחמה בקרבות השונים בגזרה המרכזית של החזית הסובייטית, וביולי 1943 לחמה בקרב קורסק כחלק מהארמייה התשיעית. באוגוסט 1943 הועברה הדיוויזיה תחת פיקוד ארמיית הפאנצר הרביעית, ולחמה עמה בקרבות הקשים באוקראינה, ובאוגוסט 1944 הושמדה הדיוויזיה במהלך מבצע יאשי-קישינב.

באוקטובר 1944 הוקמה הדיוויזיה מחדש, ובינואר 1945 לחמה הדיוויזיה במבצע ויסלה-אודר כחלק מהארמייה ה-17 וספגה אבדות כבדות. בפברואר 1945 הוקמה שוב הדיוויזיה בשלזיה, והועמדה תחת פיקוד ארמיית הפאנצר הראשונה, עמה לחמה בקרבות במוראביה ובבוהמיה עד סוף המלחמה.

## מפקדים

## קישורים חיצוניים

* הדיוויזיה ה-10 באתר lexikon-der-wehrmacht 
* דיוויזיית הפאנצרגרנדיר ה-10 באתר lexikon-der-wehrmacht 

10
דיוויזיה 10
עונת 1986/1987 בגביע אירופה לאלופות בכדורגל

**עונת 1986/1987 ב[[ליגת האלופות|גביע אירופה לאלופות בכדורגל]]** הייתה העונה ה-32 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-17 בספטמבר 1986 ומשחק הגמר נערך ב-27 במאי 1987.

בתחרות השתתפו 31 קבוצות. בעקבות אסון הייזל אלופת אנגליה ליברפול לא יכלה להשתתף בתחרות.

משחק הגמר נערך באצטדיון ארנסט האפל, וינה. התחרות הסתיימה בניצחון של פורטו בפעם הראשונה בתולדות המועדון. בכך פורטוגלים זכו בגביע לראשונה מאז שנת 1962.

## מתכונת התחרות
בתחרות השתתפו 31 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר.

בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.

## השלבים המתקדמים

## ראו גם
גמר גביע אירופה לאלופות 1987.

## קישורים חיצוניים
* 
* נתונים מאתר אופ"א

קטגוריה:תחרויות כדורגל ב-1986
קטגוריה:תחרויות כדורגל ב-1987
קטגוריה:עונות בליגת האלופות
רייכסמרשל

**רַיְיכְסְמַרְשָׁל** (בגרמנית: **Reichsmarschall**, מילולית: המרשל של הרייך) הייתה הדרגה הגבוהה ביותר בוורמאכט, צבאה של גרמניה הנאצית. היא נוצרה במיוחד והוענקה באופן בלעדי להרמן גרינג.

## היסטוריה
דרגת "רייכסאֶרצמרשל" (Reichserzmarschall) נוצרה במקור לפני המאה ה-12, בתקופת האימפריה הרומית הקדושה. בתקופת הקיסרות הגרמנית במלחמת העולם הראשונה, אף אחד בצבא הגרמני לא החזיק בדרגה זו.

במהלך מלחמת העולם השנייה המפקד הראשי של הלופטוואפה, הרמן גרינג, היה האדם היחיד שהגיע לדרגת רייכסמרשל. הוא קודם בשנת 1940 על ידי אדולף היטלר במהלך טקס הענקת דרגות פילדמרשל שהתקיים ב-19 ביולי, בעיקר כדי להדגיש כי הוא הבכיר בין המפקדים האחרים של המטה הכללי של הוורמאכט אשר היו בדרגת גנרל-פלדמרשל, ובכך, העניק לו כיבוד נוסף כיורש ההנהגה של הרייך.

אף על פי כן, במברק מסוף אפריל 1945, גרינג ביקש רשות מהיטלר ליטול על עצמו את ההנהגה, והיטלר בצוואתו הדיח אותו מתפקידיו ומינה יורש חדש, גרוס-אדמירל קרל דניץ. הפגישה נקבעה לפני או ביום התאבדותו של היטלר (30 באפריל 1945), אך ההודעה על ידי מרטין בורמן ויוזף גבלס התעכבה עד ה-1 במאי 1945.

## דגלים רשמיים

קובץ:Reichsmarschall Version 1 links.svg|דגל רייכסמרשל בין השנים 1940-1941 (מצד שמאל)
קובץ:Reichsmarschall Version 1 rechts.svg|דגל רייכסמרשל בין השנים 1940-1941 (מצד ימין)
קובץ:Reichsmarschall Version 2 links.svg|דגל רייכסמרשל בין השנים 1941-1945 (מצד שמאל)
קובץ:Reichsmarschall Version 2 rechts.svg|דגל רייכסמרשל בין השנים 1941-1945 (מצד ימין)


## הדרגות

קובץ:Luftwaffe epaulette Reichsmarschall.svg|דרגות כתף
קובץ:Luftwaffe collar tabs Reichsmarschall 3D.svg|דרגות טלאי צווארון


## דרגות מקבילות
* גנרליסימו
* גנרל הצבאות

## קישורים חיצוניים

## הערות שוליים

קטגוריה:מילים וביטויים בגרמנית
קטגוריה:טרמינולוגיה נאצית
קטגוריה:דרגות גנרל
קטגוריה:ורמאכט
קטגוריה:לופטוואפה
קטגוריה:הרמן גרינג
זייד אבן ת'אבת

**זַיְד אִבְּן ת'אבּת** (בערבית: **زيد بن ثابت)** (611–665), ידוע גם כ**זַיִד בן ת'אבּת בן א-צ'חאכּ אלאנצארי** (בערבית: **زيد بن ثابت بن الضحّاك الأنصاري**) היה אחד מהמקורבים לנביא מוחמד, ואחד מהמחברים החשובים של הקוראן. לאחר פטירתו של הנביא מוחמד, הוא היה אחד מהראשונים שהיוו את שרשרת המוסרים של אמירות הנביא (החדית'). על פי המסורת האסלאמית, הנביא ישב לידו בעת כתיבת הקוראן, כדי להקפיד על העברה נכונה ומדויקת של כוונתו של הנביא. זייד נודע גם בכינויים: החבר הנעלה, סופר ההתגלות, שייח' הקוראים, המופתי של העיר.

## קורות חייו
בהיותו בן שש, אביו נהרג בקרב בּועת'  . על פי מסורת אחת, כשהיה בן אחת עשרה בלבד, הוא ביקש להשתתף בקרב בדר, אולם הנביא מוחמד סירב לכך, מפאת גילו הצעיר. על כן הוא החליט לנסות לזכות באהדתו של מוחמד, על ידי שינון הקוראן.

האמונה האסלאמית קובעת, שפסוקי הקוראן הגיעו בהתגלות אלוהית אל הנביא מוחמד דרך המלאך גבריאל. מאחר שמוחמד לא ידע קרוא וכתוב, זייד אבן ת'אבת היה בין הראשונים שמונו להעלות במדויק את פסוקי הקוראן על הכתב. בהמשך, הוא מונה להיות כותב המכתבים הרשמי אל הלא-מוסלמים, והיה ממונה על כתיבה, איסוף, שמירה, ותיעוד פסוקי הקוראן כפי שאמר אותם הנביא. זייד הקדיש זמן רב לשינון הקוראן, ובכל פעם שהנביא חיבר פסוקים חדשים, הוא היה ממהר ללמוד אותם בעל פה.

בהגיעו לגיל תשע עשרה התנדב זייד לצבא של המוסלמים. הגיל שנקבע לגיוס לצבא היה חמש עשרה, ועל כן הוא התקבל הפעם. לאחר מותו של הנביא מוחמד, זייד, אשר כבר נחשב למומחה בקוראן, הפך לבעל הסמכות העליונה לאימות הנוסח של פסיקי הקוראן, ושל המסורות שעברו בעל פה מהנביא מוחמד.

### התאסלמותו
זייד אימץ את האסלאם בגיל צעיר מאוד, יש היסטוריונים שאומרים שהוא עשה זאת כבר בגיל 11, ועשה זאת מרצונו החופשי ואמונה מלאה.

## ייחודו במסורת האסלאמית
זייד נחשב למשכיל מאוד, וכאשר הנביא מוחמד החל להפיץ את האסלאם בעולם, באמצעות אגרות ששלח למלכים ולקיסרים, הנביא ציווה על זייד ללמוד את לשונותיהם של האומות הסובבות, והוא אכן למד אותן בפרק זמן קצר. כשהגיע לעיר מדינה, נאמר עליו: "זה מבני א-נג'אר, אשר קרא שבע עשרה סורות מהקוראן".

יש חוקרים הסבורים כי פסוקים בקוראן המשבחים את עם ישראל כעם הנבחר, מיוחסים לאבן-ת'אבת, שביקש בכך להמחיש את עליונותו של עם ישראל על פני המוסלמים. הוא כתב בקוראן ראשי תיבות, שהמפרשים לא פענחו עד ימינו: האותיות א.ל.מ., שיש הסבורים שהם ראשי התיבות "אין לו ממש".

לאחר מות מוחמד, דחק החליף אבו בכר באבן-ת'אבת לקבוע טקסט אחיד לקוראן בכל רחבי האימפריה. הוא שכנע בכך גם את החליף עומר בן אל-ח'טאב. אבן-ת'אבת אסף את כל הטקסטים המפוזרים וקבע נוסח אחיד, שהפיץ ברחבי האימפריה של החליף. עומר אבן אל-ח'טאב התייחס לכתיבתו של אבן-ת'אבת ואמר למוסלמים: "מי שרוצה לשאול על הקוראן, חייב ללכת אל זייד אבן-ת'אבת."

## משפחתו
* שמו המלא, המעיד על אבותיו עד דור עשירי, הוא: זיד בן ת'אבת, בן א-צ'חאכּ, בן זיד, בן לוד'אן, בן עמרו, בן עבד עַוּף, בן ע'נם, בן מאלכּ, בן א-נג'אר, בן ת'עלבה, מאלמדינה.
* שמה של אשתו הוא אום אלעלאא אלאנצאריה ("אלאנצאר" – תומכי מוחמד באל-מדינה).
* בנו היה ח'ארג'ה בן זיד בן ת'אבת.

## לקריאה נוספת
* Michael Lecker, ayd B. Thābit, "A Jew with Two Sidelocks": Judaism and Literacy in Pre-Islamic Medina (Yathrib), Journal of Near. Eastern Studies, Vol. 56, No. 4 (Oct., 1997), pp. 259-273


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הקוראן
קטגוריה:ילידי 611
קטגוריה:נפטרים ב-665
מסגד השאה (טהראן)

**מסגד השאה** (בפרסית: **مسجد شاه**), הוא מסגד הממוקם בבזאר הגדול של טהראן, בירת איראן. מוכר גם בשמות **מסגד האמאם** (مسجد امام) או **מסגד האמאם ח'ומייני** (مسجد امام خمینی).

## היסטוריה
המסגד נבנה במהלך תקופת השושלת הקאג'ארית, לבקשתו של פתח עלי שאה קאג'אר מפרס. כתובת המוצבת במסגד מציינת את תאריך הבנייה: 1824.

ב-7 במרץ 1951, נורה במסגד למוות בידי אסלאמי דתי פנאטי, ראש ממשלת איראן חאג' עלי רזמארא.

בשנת 1979, בעקבות המהפכה האיראנית, שונה שמו של המסגד ל"מסגד האמאם".

## ראו גם
* מסגד האמאם באספהאן

## קישורים חיצוניים

## הערות שוליים

שאה
קטגוריה:טהראן: מבני דת